واشینگتن پلیس ایدارهسی تورکییه لیدری رجب طایییب اردوغانین محافظهچیلرینین کونسوللوق قارشیسیندا نماییش کئچیرن شخصلره هجوم ائتدیینی تصدیقلهییب.
آخار. آذ خبر وئریر کی، پلیس شئفی پطر نیوشامین سؤزلرینه گؤره، سؤزوگئدن محافظهچیلر آمریکایا گلرسه، حبس ائدیلهجکلر.
«تورک محافظهچیلرین نماییشچیلره هجوم ائتدیینی معین ائتدیک. اولایدا ایشتیراک ائدن ۱۶ نفر بارهسینده ده حبس قراری وئردیک. اونلاردان ۲-سی کانادا، ۱-ی آمریکا، دیگرلری ده تورکییه وطنداشلاریدیر. حاضردا بو ایشده الی اولان ۲ نفر توتولوب»، - نیوشام بیلدیریب.
خاطیرلاداق کی، اردوغان آمریکادا سفرده اولان زامان تورکییه کونسوللوغونون اطرافیندا توپلاشان بیر قروپ پ کاکا طرفدارلاری پرزیدنت و حکومت علیهینه شعارلار سسلندیریبلر.
بو زامان اردوغان طرفدارلاری ایله اونلار آراسیندا قارشیدورما یاشانیب.
اولایا تورک لیدرین محافظهچیلری ده مداخیله ائتمیشدی.
azb_Arab azb_Arab azb_Arab azb_Arab azb_Arab azb_Arab